Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 02/18, 34/19, 38/20, 50/22, 84/22) a u vezi sa članom 25 stav 1 tačka 12 Statuta opštine Tuzi ("Službeni list CG- opštinski propisi", br. 24/19, 05/20, 51/22, 55/22), na sjednici Skupštine opštine Tuzi održanoj 20.07.2023. godine, donijeta je

**O D L U K A**

**o mjerama za ublažavanje finansijskih posledica nastalih usled** **vremenskih nepogoda u opštini Tuzi**

**Član 1**

Ovom Odlukom utvrđuju se mjere koje imaju za cilj da ublaže finansijske posledice nastale usled vremenskih nepogoda (grada) tokom 2022. godine u opštini Tuzi.

**Član 2**

Sekretarijat za finansije Opštine Tuzi će osloboditi sva fizička lica poreza na nepokretnosti za poljoprivredno zemljište za 2023. godinu, što podrazumijeva da se neće izvršiti dostava rješenja o utvrdjenom porezu na nepokretnosti za poljoprivredno zemljište za 2023. godinu za fizička lica.

**Član 3**

Stupanjem na snagu ove Odluke, prestaje da važi Odluka o mjerama za ublažavanje finansijskih posledica nastalih usled pandemije COVID-19 u opštini Tuzi (“Službeni list Crne Gore – opštinski propisi” broj 23/22).

**Član 4**

Ova odluka stupa na snagu danom objavljivanja u “Službenom listu Crne Gore – opštinski propisi”.

Broj: 02-016/23-4803/1

Tuzi, 20.07.2023. godine

**SKUPŠTINA OPŠTINE TUZI**

**PREDSJEDNIK,**

**Fadil Kajoshaj**